शाह ने अगले साल होने वाले लोकसभा चुनाव में मध्यप्रदेश की सभी 29 सीटें जिताने का जनता से आह्वान करते हुए उन्होंने कहा, ”प्रधानमंत्री नरेन्द्र मोदी की सरकार 2019 में फिर से आने वाली है और शिवराज की सरकार भी 2018 में चौथी बार आएगी. ये दोनों सरकारें मिलकर मध्यप्रदेश को देश का सबसे अधिक विकसित राज्य बनाएंगे.” शाह ने कहा कि थोड़े दिन पहले मोदी ने किसानों के लिए सोयाबीन, ज्वार एवं मक्का सहित सभी फसलों के डेढ़ गुना समर्थन मूल्य देने का काम किया है.